ความคืบหน้ากรณีนายเสริมเกียรติ กัลป์เจริญศรี อดีตอาจารย์มหาวิทยาลัยราชภัฎบุรีรัมย์ นักธุรกิจร้อยล้านบาท เจ้าของธุรกิจหอพัก "เสริม-สุนี 1 - 4" ในเขตเทศบาลเมืองบุรีรัมย์ติดป้ายประกาศรับสมัครบุตรเขยให้แก่บุตรสาวทั้ง 4 คน โดยกำหนดคุณสมบัติผู้ที่ต้องการเข้ารับการคัดเลือกเป็นลูกเขยไว้ว่า ต้องมีอายุระหว่าง 25-35 ปี จบการศึกษาไม่ต่ำกว่าชั้น ม.6 สุขภาพร่างกายแข็งแรง และเป็นคนดีมีคุณธรรม ซึ่งเรื่องดังกล่าวสร้างความฮือฮาไปทั่วโดยมีชายหนุ่มสนใจเข้าสมัครหลายสิบคนแล้ว แม้ว่าบุตรสาวทั้ง 4 ได้ออกมาคัดค้านว่า จะไม่ยอมแต่งงานตามวิธีของพ่ออย่างแน่นอนล่าสุดเมื่อวันที่ 26 มิถุนายน ผู้สื่อข่าว "คม ชัด ลึก" ได้ติดตามเรื่องราวดังกล่าวอย่างใกล้ชิดและพบว่า หลังข่าวรับสมัครลูกเขยของนายเสริมเกียรติแพร่สะพัดออกไป ปรากฏว่า มีชายหนุ่มจำนวนมากโทรศัพท์สอบถามมาที่หอพักเสริมสุนี 1-4 ตลอดทั้งวัน ทำให้พนักงานรับโทรศัพท์ไม่ไหว
ใครเป็นเจ้าของธุรกิจหอพัก "เสริม-สุนี 1 - 4" ในเขตเทศบาลเมืองบุรีรัมย์ 
นายเสริมเกียรติ กัลป์เจริญศรี